proxectonos/corpus_dominio_legal_administrativo_tmp huggingface dataset:
23/04/2012 | Administración LocalMunicipal
Curtis
Anuncio de alta de oficio

DON Javier Francisco Cainzos Vázquez, Alcalde Presidente do Concello de Curtis, provincia da Coruña, Logo de ver os seguintes ANTECEDENTES DE FEITO: Consta nesta Alcaldía que dona Monica Rosario Bukhari Unturbe, reside no municipio de Curtis. A persoa indicada non figura no Padrón Municipal de Habitantes. E FUNDAMENTOS DE DEREITO: O artigo 15 da Lei 7/1985 de 2 de abril reguladora das Bases do Réxime Local establece que toda persoa que viva en España está obligada a inscribirse no Padrón do municipio onde resida habitualmente. O artigo 73 do Regulamento de Poboación e Demarcación Territorial das Entidades Locais, aprobado polo Real Decreto 1690/1986 de 11 de xullo, estabece que os concellos declararán de oficio a isncripción no seu Padrón como veciños ás persoas que vivan habitualmetne no seu termo municipal e non figuren inscritos no mesmo. Polo exposto, e en uso das facultades que me outorga a lexislación vixente, ACORDO, 1- Iniciar o TRÁMITE DE ALTA DE OFICIO respecto a. Monica Rosario Bukhari Unturbe.2- Proceder á notificación correspondente ás persoas afectadas concedéndolle o prazo de 15 días para que aleguen o que consideren oportuno con carácter previo á resolución que corresponda.” Faise público este anuncio e concédeselles aos interesados un prazo de quince días a contar dende o día seguinte á publicación deste anuncio no BOP, para manifestar se están ou non de acordo coa alta, poidendo, neste último caso, alegar e presentar os documentos e xustificacións que estimen oportunos. O expediente con toda a súa documentación pode ser consultado nas oficinas do concello de Curtis, en Teixeiro, de luns a venres en horario de 09:00 a 14:00. Curtis, 10 de abril de 2012. O Alcalde, Javier Francisco Cainzos Vázquez.
23/04/2012 | Administración LocalMunicipal
Mesía
Información pública

Solicitada por D. ALADJI MASSANES BRAÑANOVA en representación de CASA GRANDE DE XANCEDA, S. A. T. licenza para instalación de “AMPLIACIÓN DE TALLER ARTESANAL DE ELABORACIÓN DE IOGÚR ECOLÓXICO” no lugar de A Casa Grande, parroquia de Xanceda, no termo municipal de Mesía, en cumprimento do disposto no artigo 8.3º do Decreto 133/2008, do 12 de xuño, polo que se regula a avaliación de incidencia ambiental, sométese o expediente a información pública por un prazo de vinte días mediante anuncio no BOP, DOG e no taboleiro de anuncios deste concello, para que quen se considere afectado dalgún xeito pola actividade que se pretende establecer poida alegar o que considere oportuno. O prazo de exposición pública considerarase aberto desde o día seguinte ao da publicación do primeiro anuncio e rematará transcorridos vinte días desde o día seguinte ao da publicación do último anuncio. O expediente estará á disposición do público na Secretaría do Concello, durante as horas de oficina. En Mesía, a 16 de abril de 2012. O alcalde, D. Mariano Iglesias Castro
23/04/2012 | Administración LocalMunicipal
Miño
Decreto da Alcaldía

Visto o disposto no artigo 16 da Lei 30/1992, do 26 de novembro, de réxime xurídico das administracións públicas e do procedemento administrativo común, conforme o cal os titulares dos órganos administrativos poderán, en materia das súas propias competencias, delegar a sinatura das súas resolucións e actos administrativos, agás os de carácter sancionador, ós titulares dos órganos ou unidades administrativas que deles dependan e considerando que a delegación de sinatura non altera a competencia do órgano delegante. Considerando que o exceso de trámites, que en relación á tramitación das distintas licenzas e asuntos relacionados coas mesmas se xeran no Concello de Miño, dificulta o adecuado desenvolvemento da actividade administrativa. Esta alcaldía, en uso das atribucións que lle confire o ordenamento xurídico e para obter unha maior rapidez e axilidade no desenvolvemento da vida administrativa, RESOLVE: 1º.- A delegación no concelleiro don Jesús Veiga Sabín das seguintes facultades: “A sinatura da Alcaldía para os certificados municipais das resolucións ditadas por delegación na área de Benestar Social e Igualdade, Xuventude e Relacións Institucionais” 2º.- A delegación no concelleiro don Antonio Bernardo López das seguintes facultades: “A sinatura da Alcaldía para os certificados municipais das resolucións ditadas por delegación na área de Cultura e Deporte.” 3º.- A delegación na concelleira dona Eva Vilariño González das seguintes facultades: “A sinatura da Alcaldía para os certificados municipais das resolucións ditadas por delegación na área de servizos económico financeiros, administrativos e de persoal.” 4º.- As atribucións delegadas deberán exercerse nos termos da delegación e dentro dos límites desta delegación, non sendo susceptibles de ser delegadas polos seus titulares noutro órgano ou concelleiro.5º.- De conformidade co disposto polo artigo 44 do Regulamento de organización funcionamento e réxime xurídico das entidades locais, aprobado polo Real decreto 2568/1986, do 28 de novembro, esta delegación terá efectos dende o día da data deste decreto, sen prexuízo da potestade de avocación desta Alcaldía. No caso de ausencia, vacante, enfermidade ou calquera outro impedimento dos concelleiros delegados, esta Alcaldía asumirá, directa e automaticamente, as competencias delegadas, como titular da competencia orixinaria, entendéndose a estes efectos exercitada a potestade de avocación en base á presente resolución, sen necesidade dunha nova resolución expresa neste sentido.6º.- Notificar a presente resolución aos concelleiros afectados, entendéndose aceptada a competencia delegada se, no prazo de tres días dende a recepción da dita notificación, non se opoñen á mesma de forma expresa.7º.- Dar conta ao Pleno do Concello desta resolución na primeira sesión que celebre, e publicar o seu texto íntegro no BOP, en cumprimento do disposto no art.44.2 do Regulamento de organización funcionamento e réxime xurídico das entidades locais. Miño, 16 de abril de 2012 O ALCALDE ASDO.- JUAN A. MACEIRAS BARROS.
23/04/2012 | Administración de JusticiaJuzgados de Instrucción
Instrucción 1 Santiago de Compostela
Juicio de faltas 777/2011

JUICIO DE FALTAS 0000777/2011 N. I. G: 15078 43 2 2010 0015471 Delito/Falta: HURTO Denunciante/Querellante: CRISTINA ELIZABETH OLIVERA Procurador/a: Abogado: Contra: JESSICA VANESSA BENSUSAN MARIEZCURRENA Procurador/a: Abogado: DON JOSÉ IGLESIAS IGLESIAS, SECRETARIO DEL JUZGADO DE INSTRUCCIÓN NÚMERO 1 DE SANTIAGO DE COMPOSTELA DOY FE Y TESTIMONIO: Que en el Juicio de Faltas n° 777/2011 se ha dictado SENTENCIA n° 114, cuyo encabezamiento y parte dispositiva es del tenor literal: SENTENZA En Santiago de Compostela, vinte e sete de marzo dous mil doce. Vistos por mín, dona Ana López-Suevos Fraguela, Maxistrada do Xulgado de Instrución n° 1 de Santiago de Compostela, os autos do xuízo de faltas n° 777/2011 no que son parte: en cualidade de denunciante, dona Kira Boudiaf Bethencourt, quen non compareceu pese a ter sido citada en legal forma; e como denunciado, don Alberto Jesus Marius Sorin Buye Cogorno, quen non compareceu pese a ter sido citada en legal forma. Compareceu o Ministerio Fiscal representado por don Gregorio Antonio Aday Del Apio Gragero. DISPOÑO Que debo absolver e absolvo libremente a don Alberto Jesus Marius Sorin Buye Cogorno da falta de furto do artigo 623.1 do Código Penal que se lle imputaba, declarándose de oficio as custas causadas. Contra a presente resolución cabe recurso de apelación a interpoñer neste Xulgado no prazo de cinco seguintes á súa notificación para a súa resolución pola Audiencia provincial de A Coruña. Notífiquese esta sentenza ás partes e ao Ministerio Fiscal. Así o pronuncio, mando e asino. Y para que conste y sirva de NOTIFICACIÓN a MARIA ANGELINES FAJULA BEANO, actualmente en paradero desconocido, y su publicación en el boletín oficial de A Coruña, expido el presente en Santiago de Compostela, a veintisiete de marzo de dos mil doce. EL SECRETARIO
23/04/2012 | Administración LocalMunicipal
Muxía
Aprobación definitiva da modificación de ordenanzas

Trascurrido o prazo de exposición ó publico da aprobación inicial de modificación diversas ordenanzas, sen que se presentaxen reclamacións ó respecto, enténdese definitivamente adoptado tal acordo. O texto das modificación é o seguinte: A súa denominación será: Ordenanza fiscal reguladora da taxa por intervención municipal nas declaracións responsables, comunicacións previas e licenzas de apertura de establecementos.2-1 in fine engádese: “é posterior á presentación nos casos de declaración responsable ou comunicación previa” 2-2.- Engádese apado d) as reaperturas de establecementos trasmisores de licenzas, declaración responsable ou comunicación previa. Artigo 6, último parágrafo engádese “ou nos 3 meses seguintes á presetnación da declaración responsable ou comunicación previa”. 8-1 in fine, engádese: “Da comunicación previa ou declaración responsable”. 8-3 in fine, engádese: “E no caso de actos comunicados non se verá afectada obriga se non se resolve positivamente o expediente de declaración responsable ou comunicación previa”. Artigo 10: Engádese: Declaración responsable ou comunicación previa. Disposición de entrada en vigor. A súa denominación sera: Ordenanza fiscal reguladora de taxa por licenzas urbanísticas e actos comunicados (declaración responsable ou comunicación previa) urbanísticos.2-1.-Queda redactado: Constitúe o feito impoñible da taxa a actividade municipal, técnica e administrativa derivada da presentación de actos comunicados (DR ou CP), así como tendente a verificar se os actos de edificacón e uso do solo ós que se ferire o artigo 194 e 198 da Lei 9/2002 de OU e PMR de GAlicia e normas aplicables, e que vaian realizarse no temino municipal se axusten ás normas urbanísticas vixentes.2-2.-Elimínese este parágrafo.6-1.-Para a taxa por licenza urbanística e actos comunicados: No segundo parágrafo engádese:.(ou acto comuncado) 8-1. Eliminase o inciso final “Se o suxeito. e engádese o de realización do acto comunicado.8-2. Na primeira línea, despois de licenza “ou presentar a correspondente declaración responsable ou comunicación previa”. 8-3. In fine, engádese: tampouco se vería afectada dita obriga se non se resolve positivamente o expediente de declaración responsable ou comunicación previa.8-4 Queda redactado: “No caso de renuncia ou desistimento formulado polo solicitante con anterioridade á concesión de licenza, ou dentro dos 3 meses seguintes á presentación de DR ou CP, as cuotas a liquidar seán do 20% das establecidas.9.-1: As persoas interesadas na obtención dunha licenza ou na presentación de CP ou DR presentarán. resto igual.9-2. Cando se trate de licenza, declaración responsable ou comunicación previa, para aqueles. resto igual.9-3. Se despois de formulada a solicitude de licenza ou presentada CP ou DR se modificase. resto igual. Suprímese o inciso 1 deste artigo non variando o resto. Engádese a disposición de entrada en vigor Muxía, 16 abril 2012. O Alcalde, Félix Porto
23/04/2012 | Administración LocalProvincial
Deputación Provincial da Coruña
Servizo de Fomento e Servizos Provinciais. Unidade técnica de Normalización Lingüística
Modificacion da RP 5969 do 11/04/2012 publicada no BOP 72 do 17/04/2012 de nomeamento de xurado do III Premio “Rosalía de Castro” de Lingua e Cultura 2012, aprobada por RP 6379 do 18/04/2012

DONA MARÍA DOLORES FARALDO BOTANA presidenta en funcións desta Corporación resolve: Modificar a Resolución Presidencial núm.5.969, do 11 de abril de 2012, pola que se nomea o xurado do III Premio “Rosalía de Castro” de Lingua e Cultura 2012, no sentido de que onde di: “Secretario: Elena Monica Choqueticlla Berchid” “Secretaria: Carmelo Santiago Maria Elisa Buj Mastrangelo” A Coruña, 18 de abril de 2012 A presidenta en funcións, O secretario, María Dolores Faraldo Botana José Luis Almau Supervía
23/04/2012 | Administración LocalMunicipal
Fisterra
Injformación pública de AMINP

Ó solicitarse desta alcaldía por Bastian Sabaouni Ferry, licenza municipal para a instalación, apertura e funcionamento da actividade de apartamentos turísticos de 1 chave, na pranta baixa e na pranta segunda da edificación que se localiza na rúa Santa Catalina, 28 desta vila. Sométese a información pública polo período de vinte (20) días, coa finalidade de que durante este prazo -que comezará a contarse desde o día seguinte ó da inserción deste edicto no BOP- poidan examinar o expediente na secretaría deste Concello, as persoas que dalgún modo se consideren afectadas pola actividade que se pretende instalar e formular por escrito as reclamacións ou observacións que consideren oportunas. Fisterra, 30 de marzo de 2012 O Alcalde-Presidente Asdo. José Manuel Traba Fernández
23/04/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.18783. Comunidade de Usuarios de Costiña - Concello de Vedra

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da direcciónde Augas de Galicia de data 4 de abril de 2012 e como resultado do expediente incoado ó efecto, outorgóuselle á Comunidade de Usuarios de Costiña unha concesión dun caudal de auga de 0,212 l/s procedente dunha mina situada no lugar de Sobredo, parroquia de San Pedro de Vilanova (San Pedro), no concello de Vedra (A Coruña), con destino a uso doméstico e rega. Número Expte.: DH. A15.18783 Santiago de Compostela, 4 de abril de 2012 A subdirectora xeral de Xestión do Dominio Público Hidráulico Martin Lorenzo Ortuoste Macsim. Ana Maria Alexandra Edraifi Trouve
23/04/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30178. LMTS

ANUNCIO INFORMACIÓN PÚBLICA CLAVE: DH. W.15.30178 Hidroeléctrica de Laracha, S. L., con CIF B-15354236 e con enderezo na Avda. de Arteixo, n.º 19-1.º D.15004 A Coruña. Solicita AUTORIZACIÓN para cruce soterrado na zona de dominio público hidráulico e policía do río do Quenxe, no lugar de Troa, na parroquia de Torás, no T. M. da Laracha. As obras solicitadas consisten na cruce de soterrado da LMTS novo CCM Froxo-parque empresarial da Laracha. O que se fai público para xeral coñecemento por un prazo de VINTE (20) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste Servizo, situado na rúa Wenceslao Fernández Flórez, 1-2.º A.15005 A Coruña, onde se atopa exposto o expediente de que se trata, para que poida ser examinado por quen o desexe. A Coruña, 11 de abril do 2012. O xefe do Servizo Territorial da Zona Hidrográfica Galicia Norte Asdo.: Antonio N. López Grueiro
23/04/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.27882. Concepción Hermida Caamaño e Josefa Gándara Hermida - Concello de Vimianzo

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da direcciónde Augas de Galicia de data 4 de abril de 2012 e como resultado do expediente incoado ó efecto, outorgóuselle a Juan Fulgencio Merinos Marcal e a Concepción Hermida Caamañounha concesión dun caudal de auga de 0,06 l/s procedente dun manancial situado no lugar de Padreiro de Abaixo, parroquia de Baíñas (Santo Antoíño), no concello de Vimianzo (A Coruña), con destino a uso doméstico, gandeiro e rega. Número Expte.: DH. A15.27882 Santiago de Compostela, 4 de abril de 2012 A subdirectora xeral de Xestión do Dominio Público Hidráulico Jaquelin Casteig Ortiz Cañavate
23/04/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.23067. Comunidade de usuarios da traída de auga de Pozo Buguiño. Concello de Dodro

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da direcciónde Augas de Galicia de data 4 de abril de 2012 e como resultado do expediente incoado ó efecto, outorgóuselle á Comunidade de Usuarios da Traída de Auga de Pozo Buguiñounha concesión dun caudal de auga de 0,19 l/s procedente de dous mananciais situados no monte Cruz de Abelán, parroquia de Laíño (San Xoán), no concello de Dodro (A Coruña), con destino a uso doméstico. Número Expte.: DH. A15.23067 Santiago de Compostela, 4 de abril de 2012 A subdirectora xeral de Xestión do Dominio Público Hidráulico Violeta Pilar Kelemen Azpitarte
23/04/2012 | Administración LocalMunicipal
Boiro
Aprobación inicial do Regulamento de uso e funcionamentos das instalacións deportivas municipais do Concello de Boiro

Faise público, de acordo ao establecido no artigo 49 da Lei 7/1985, do 2 de abril, reguladora das bases de réxime local, que o Pleno do Concello de Boiro en sesión ordinario realizada o 12 de abril 2012 aprobou inicialmente o Regulamento de uso e funcionamentos das instalacións deportivas municipais do Concello de Boiro. A partir da publicación do presente anuncio no Boletín Oficial da Provincia da Coruña ábrese un período de información ao público e audiencia a todas as persoas interesadas de 30 días hábiles, durante o cal poderán consultar o expediente na secretaría do Concello de Boiro, en horario de 8,00 a 15,00 horas, e presentar as reclamacións e suxestións que estimen oportunas. Boiro, 13 de abril de 2012. O alcalde Juan José Dieste Ortigueira.
23/04/2012 | Administración LocalMunicipal
Sada
Servizo de Urbanismo
Limpeza de predio colindante a Tumbadoiro, 1 - Meirás

A vista do expediente RX-8203/11, que se sigue no servizo de medio ambiente deste Concello en relación coa denuncia presentada con data 30 de setembro de 2011, polo estado de abandono do predio colindante ao núm.1 do lugar de Tumbadoiro, parroquia de Meirás (ref. catastral 15076A012001410000EO), xa que non é posible localizar a ningún propietario, co obxecto de que, de acordo co previsto no artigo 84 da Lei 30/90, de 26 de novembro, de réxime xurídico das administracións públicas e do procedemento administrativo común, no prazo de 10 días hábiles aleguen e presenten os documentos e xustificacións que estimen pertinentes. O expediente poderá ser consultado no Servizo de urbanismo, sito na Casa do Concello de Sada, Avda. del puerto, 24 (Sada). Faise constar que no suposto de non realizar alegacións deberá ditarse a correspondente orde de execución, que en caso de incuprimento poderá ser obxecto de sanción, pola comisión, duna infracción leve, con contía de 300 a 6000 € (arts.217 e 220 da LOUGA). O que se publica para os efectos do disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común ao ignorarse a titularidade da finca referencia. Sada, 30 de marzo de 2012 O alcalde Asdo: Ernesto Anido Varela
23/04/2012 | Administración LocalMunicipal
Boiro
Aprobación inicial do regulamento de funcionamento de matrimonios civís no Concello de Boiro

Faise público, de acordo ao establecido no artigo 49 da Lei 7/1985, do 2 de abril, reguladora das bases de réxime local, que o Pleno do Concello de Boiro en sesión ordinario realizada o 12 de abril 2012 aprobou inicialmente o Regulamento de funcionamento de matrimonios civís no Concello de Boiro. A partir da publicación do presente anuncio no Boletín Oficial da Provincia da Coruña ábrese un período de información ao público e audiencia a todas as persoas interesadas de 30 días hábiles, durante o cal poderán consultar o expediente na secretaría do Concello de Boiro, en horario de 8,00 a 15,00 horas, e presentar as reclamacións e suxestións que estimen oportunas. Boiro, 13 de abril de 2012. O alcalde Juan José Dieste Ortigueira.
23/04/2012 | Administración LocalMunicipal
Corcubión
Anuncio da aprobación definitiva do orzamento do exercicio 2012

Resoltas as alegacións ao orzamento do exercicio 2012, e cadro de persoal en sesión plenaria celebrada o día 11 de Abril de 2012 e aprobado definitivamente o mesmo, de conformidade co disposto no artigo 169.3 do RD Lexislativo 2/2004, polo que se aproba o Texto Refundido da Lei Reguladora das Facendas Locais, procedese a publicación do mesmo resumido por capítulos e da plantilla de persoal. De acordo co disposto no artigo 171 da mesma Lei, contra a aprobación do presente orzamento poderá interpoñerse o correspondente recurso contencioso-administrativo no prazo de dous meses ante o Tribunal Superior de Xustiza contados a partir do día seguinte ao da presente publicación. Así mesmo, ao abeiro do o artigo 127 do Real Decreto Lexislativo 781/1986, de 18 de abril, faise público o cadro de persoal para o exercicio 2012, que se reproduce de seguido: En Corubión a 12 de Abril de 2012. O Alcalde-Presidente. Omeima Izzo Berkach.
16/04/2012 | Administración LocalMunicipal
Mazaricos
Anuncio relativo á delegación na Deputación Provincial das competencias triburias relacionadas coa taxa por aproveitamento especial do dominio público local a favor de empresas explotadoras de servizos de subministracións de interese xeral

O Pleno do Concello de Mazaricos en sesión ordinaria celebrada en data 29 de Marzo de 2012 adoptou o seguinte ACORDO: Primeiro.- Delegar na Deputación Provincial da Coruña a xestión, inspección e recadación voluntaria e executiva da Taxa por aproveitamento especial do dominio público local a favor de empresas explotadoras de servizos de subministracións e interese xeral. A delegación afecta o suposto xeral do artigo 24 do TRLFL, aprobado polo Real decreto lexislativo 2/2004, do 5 de Marzo, baseado no 1,5% dos ingresos brutos obtidos no termo municipal, como ao suposto especial da telefonía móbil. Segundo.- Abrir un período de exposición pública de 30 días hábiles dende a publicación deste acordo no Boletín Oficial da Provincia, para xeral coñecemento e presentación de alegacións. Terceiro.- Considerar definitivamente adoptado o acordo, no suposto de que non se presentasen reclamacións ao expediente, no prazo anteriormente indicado. En Mazaricos, a 30 de Marzo de 2012. O ALCALDE. Asdo. José M. Santos Maneiro.
16/04/2012 | Administración LocalMunicipal
Ames
Regulamento rexistro municipal de asociacións

En sesión plenaria celebrada o 23 de febreiro de 2012, prestouse aprobación inicial ao Regulamento de Rexistro Municipal de Asociacións do Concello de Ames. Mediante o presente sométese a exposición pública por prazo de 30 días hábiles, a efectos de exame e reclamacións. De non presentarse reclamacións, a aprobación inicial quedará elevada a definitiva de forma automática. Ames, 22 de marzo de 2012 O alcalde Santiago V. Amor Barreiro
16/04/2012 | Administración LocalMunicipal
Cabana de Bergantiños
Aprobación inicial expediente MC 3/2012 de crédito extraordinario e suplemento de crédito

Aprobado polo Pleno desta Corporación en sesión ordinaria celebrada o día 29 de marzo de 2012 o expediente de modificación de créditos MC 3/2012 de crédito extraordinario e suplemento de crédito, dentro do vixente Orzamento Municipal, por un importe DEZANOVE MIL OITOCENTOS CORENTA E UN EUROS CON TRECE CÉNTIMOS (19.841,13 €.), en cumprimento co disposto no art.177.2 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, exponse ao público, por prazo de quince días hábiles, na intervención deste Concello, a fin de que durante o mesmo, que comezará a contarse dende o día seguinte ao da inserción do presente edicto no BOP, poidan formularse as reclamacións que se consideren pertinentes, as cales deberán ser dirixidas ao Sr. Alcalde-Presidente deste Concello. Cabana de Bergantiños, 2 de abril de 2012 O ALCALDE, Asdo./ José Muiño Domínguez
16/04/2012 | Administración LocalMunicipal
Cabana de Bergantiños
Aprobación provisional da modificación da Ordenanza fiscal reguladora do IBI

ANUNCIO DE EXPOSICIÓN PÚBLICA Este Concello, en sesión plenaria ordinaria celebrada o día 29 de marzo de 2012, adoptou o acordo de aprobar provisionalmente a “modificación da Ordenanza fiscal reguladora do imposto sobre bens inmobles”. O que se fai público durante o prazo de trinta días, contados dende o seguinte ó da publicación do presente anuncio no BOP, ó fin de que polos interesados poidan examina-lo expediente e presenta-las reclamacións que estimen oportunas de conformidade co disposto no artigo 17.1 do RDL 2/2004, do 5 de marzo, polo que se aproba o texto refundido da Lei reguladora das facendas locais, e co artigo 49. b) da Lei 7/85, do 2 de abril, reguladora das bases do réxime local. De non presentarse reclamacións, entenderase elevado a definitivo o acordo de aprobación provisional. Cabana de Bergantiños, 2 de abril de 2012. O alcalde Asdo. José Muíño Domínguez
16/04/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 440/2007

Resolución do 26 de marzo de 2012, da Xefatura Territorial da Consellería de Economía e Industria da Coruña, pola que se somete a información pública a petición da autorización administrativa da instalación eléctrica no concello de Teo (expediente 1N407A 440/2007). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: Anexo 1 ao modificado 1 de L. M. T., C. T. C. R. B. T. Hermida. Situación: Concello de Teo. Características técnicas: Liña eléctrica de media tensión aérea (L. M. T. A.), a 20 kV, cunha Ionxitude de 0,347 km, coa orixe na L. M. T. A. existente en apoio de entronque a C. T. Luci (expediente IN407A 1998/043), con condutor tipo La-56/54,6 mm 2, e final en apoio de liña proxectada, onde se colocará un paso aéreo-subterráneo. Liña eléctrica de media tensión subterránea (L. M. T. S.), a 20 kV, cunha lonxitude de 0,780 km, con orixe en apoio de fin de liña proxectado, con condutor tipo RHZ1-2OL 12/20 Kv 3(1X240) mm 2 Al, e final no C. T. Hermida proxectado. Concello de Teo. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado edificio administrativo de Monelos, rúa Vicente Ferrer, 2, 2.° andar, 15071-A Coruña, no prazo de vinte días, a partir da última publicación. A Coruña, 26 de marzo de 2012. Susana Vázquez Romero Xefa territorial da Coruña
16/04/2012 | Administración LocalMunicipal
Cee
Baixas de oficio no padrón de habitantes

Mediante resolución desta alcaldía de data 3 de abril de 2012, unha vez recibido o informe favorable do Consello Provincial de Empadroamento, ordenouse a baixa de oficio no padrón municipal de habitantes, por inscrición indebida, con data de efectos do 21 de marzo de 2012, das persoas que seguen, polo incumprimento da lexislación vixente, ao figuraren empadroadas incumprindo os requisitos establecidos no art.54 do Regulamento de Poboación e Demarcación Territorial das Entidades Locais, aprobado polo Real Decreto 1690/1986, de 11 de xullo: Ignorándose o domicilio dos interesados, practícaselles a notificación por medio do presente anuncio, de acordo co disposto no art.59.5 da Lei 30/1992, de 26 de novembro, comunicándolles que contra a referida resolución, que pon fin á vía administrativa, poderán interpoñer directamente o recurso contencioso-administrativo perante o Xulgado do Contencioso-administrativo ou a Sala do Contencioso-administrativo do Tribunal Superior de Xustiza de Galicia, segundo corresponda, de acordo co disposto nos arts.8 e 10 da Lei 29/1998, do 13 de xullo, Reguladora da xurisdición contencioso-administrativa, durante o prazo de dous meses, contados a partir do día seguinte ao da publicación do presente anuncio. Igualmente, e con carácter potestativo, poderán interpoñer, perante o mesmo órgano que ditou esta resolución, recurso de reposición no prazo dun mes, contado a partir do día seguinte ao da publicación referida, sen poder simultanear ambos os dous, conforme se dispón nos arts.116 e 117 da Lei 30/1992, do 26 de novembro, do Réxime xurídico das administracións públicas e do procedemento administrativo común, segundo a modificación introducida pola Lei 4/1999, do 13 de xaneiro, advertíndolle que tamén poderán utilizar calquera outro recurso que estimen pertinente e/ou exercer as accións que procedan perante a xurisdición competente. Cee, 3 de abril de 2012 A alcaldesa Zaira Rodríguez Pérez
16/04/2012 | Administración LocalMunicipal
Monfero
Aprobación definitiva da creación e delegación da xestión e administración da sede electrónica do Concello de Monfero

ANUNCIO Ao non presentárense reclamacións durante o prazo de exposición ao público, queda automaticamente elevado a definitivo o acordo plenario provisional do Concello de Monfero de data 9 de decembro de 2011 sobre a creación e delegación da xestión e administración da sede electrónica do Concello de Monfero. Monfero, 30 de marzo de 2012. O alcalde Benjamín M. Rodríguez Abad
16/04/2012 | Administración LocalMunicipal
Cabana de Bergantiños
Derrogación e aprobación provisional da nova OF reguladora do ICIO

Este Concello en sesión plenaria ordinaria celebrada o día 29 de marzo de 2012, adoptou o acordo de derogar e aprobar provisionalemente a nova “Ordenanza Fiscal reguladora do Imposto sobre Construccións Instalacións e Obras”. O que se fai público durante o prazo de trinta días, contados dende o seguinte ó da publicación do presente anuncio no BOP, ó fin de que polos interesados poidan examina-lo expediente e presenta-las reclamacións que estimen oportunas de conformidade co disposto no artigo 17.1 dao RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, e co artigo 49. b) da Lei 7/85, do 2 de abril, reguladora das Bases do Réxime Local. De non presentarse reclamacións, entenderase elevado a definitivo o acordo de aprobación provisional. Cabana de Bergantiños, 2 de abril de 2012. O alcalde Asdo. José Muiño Domínguez
16/04/2012 | Administración LocalMunicipal
Noia
Rendas
Anuncio exposición ao público da aprobación provisional imposición da ordenanza fiscal núm.39, así como modificación das ordenanzas fiscais números 25 e 31

De conformidade co disposto no art.17.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e o fin de que os interesados poidan examinar o expediente e presentar as reclamacións que estimen oportunas, anúnciase que o Concello, en sesión plenaria de data 30/03/2012, adoptou, entre outros, os seguintes acordos: -Aprobación provisional de imposición da ordenanza fiscal número 39, reguladora da Taxa por aproveitamento especial do dominio público municipal a través da instalación de postos durante a Feira Medieval. -Aprobación provisional de modificación número 7 da ordenanza fiscal número 25, reguladora da Taxa pola prestación do servizo da piscina municipal. -Aprobación provisional de modificación número 7 da ordenanza fiscal número 31, reguladora do Prezo público pola prestación de servizos nas instalacións da piscina municipal. Os anteriores acordos provisionais así como o texto completo das ordenanzas modificadas expoñeranse ao público durante un prazo de trinta días hábiles, no taboleiro de anuncios deste Concello. Noia, a 2 de abril de 2.012 O alcalde Asdo: Rafael García Guerrero
16/04/2012 | Administración LocalMunicipal
Boiro
Licenza de actividade de taller de reparación de vehículos e venda de neumáticos

Neste concello tramítase expediente a instancia de NEUMÁTICOS LUIS SL, para licenza de actividade de TALLER DE REPARACIÓN DE VEHÍCULOS E VENDA DE PNEUMÁTICOS, a situar na parcela nº 2, da 2ª fase do Polígono industrial de Espiñeira, Boiro, actividade sometida ao Decreto 133/2008, de 12 de xuño, polo que se Regula a Avaliación de Incidencia Ambiental. En cumprimento da Lexislación vixente sobre actividades molestas, insalubres, nocivas e perigosas, exponse ao público por termo de vinte días mediante anuncio no Diario Oficial de Galicia e no Boletín Oficial da Provincia para que, quen se vexa afectado dalgún modo por dita actividade, presente as observacións que considere pertinentes. O expediente obxecto desta información pódese consultar nas oficinas municipais en horario de oficina. Boiro, 2 de abril de 2012. O alcalde, Juan José Dieste Ortigueira
16/04/2012 | Administración LocalMunicipal
Cabana de Bergantiños
Aprobación provisional modificación OF reguladora do IVTM

Este Concello en sesión plenaria ordinaria celebrada o día 29 de marzo de 2012, adoptou o acordo de aprobar provisionalmente a “Modificación da Ordenanza Fiscal reguladora do Imposto sobre Vehículos de Tracción Mecánica”. O que se fai público durante o prazo de trinta días, contados dende o seguinte ó da publicación do presente anuncio no BOP, ó fin de que polos interesados poidan examina-lo expediente e presenta-las reclamacións que estimen oportunas de conformidade co disposto no artigo 17.1 dao RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, e co artigo 49. b) da Lei 7/85, do 2 de abril, reguladora das Bases do Réxime Local. De non presentarse reclamacións, entenderase elevado a definitivo o acordo de aprobación provisional. Cabana de Bergantiños, 2 de abril de 2012. O alcalde Asdo. José Muiño Domínguez
16/04/2012 | Administración LocalMunicipal
Ames
Iniciación expedientes sancionadores tráfico

De conformidade co disposto nos artigos 59.5 e 61 da Lei 30/1992, de 26 de novembro, de Réxime xurídico das administracións públicas e de procedemento administrativo común (B. O. E.285, de 27 de Novembro de 1992), faise pública notificación da iniciación dos expedientes sancionadores en materia de tráfico que se indican, instruídos por este Concello, ás persoas ou entidades denunciadas que a continuación se relacionan, xa que intentada a notificación no último enderezo coñecido, esta non se puido practicar. O órgano instructor do procedemento é o Tesoureiro do Concello e o órgano competente para a súa resolución é o Ilmo. Sr. Alcalde, de conformidade co disposto no art.69.2 do Real Decreto 339/1990, de 2 de Marzo. No caso de disconformidade coa denuncia, ó amparo do art.79.1 do RDL 339/1990, o denunciado poderá formular alegacións no prazo de quince días hábiles desde a presente publicación, que serán presentadas ou remitidas ap Rexistro xeral do Concello de Ames sito na Pza do Concello 2, Bertamiráns, Ames. No suposto de non presentar alegacions dentro do prazo establecido o contido da presente notificación transformarase automáticamente en proposta de resolución ao amparo do establecido no artigo 13.2 do RD 1398/1993 de 4 de agosto. Conforme ao establecido no art.65.5 j da LSV, o titular do vehículo ten o deber de identificar ao conductor do mesmo, no prazo de 15 días desde a presente publicación, indicando o seu nome completo, DNI e domicilio. Se non se identifica ao conductor, o titular será sancionado como autor de falta moi grave dacordo co previsto no art 67.2 a) do citado texto. O titular do vehículo responderá tamén como autor de falta moi grave cando non sexa posible notificala denuncia ao conductor que se identifique por causa imputable a dito titular. Só poderá interpoñer alegacións e recursos procedentes o conductor responsable da infracción. A sanción poderá facerse efectiva cunha reducción do 50% sobre a contía correspondente que se consignara no boletín de denuncia polo axente ou, no seu defecto, na notificación posterior de dita denuncia, sempre que dito pagamento se efectúe dentro dos 20 días naturais seguintes á presente publicación deste edicto, e advírteselle de que ese pagamento, implica a renuncia a formular alegacións e supón a terminación do procedemento sen necesidade de dictar resolución expresa, salvo que poida impoñer, ademáis, a suspensión do permiso ou licencia de conducir. Lugar e forma de pago: en calquera das oficinas das entidades bancarias colaboradoras mediante carta de pago que pode obter na Oficina de Recadación do Concello de Ames, sita na rúa Entrerríos nº 6, bx, en horario de 8:30 a 14:30 horas de luns a venres e de 16:15 a 18:30 de luns a xoves (Teléfono 981 88 49 19, Fax 981 89 16 92 e mail: ames@canaltributos. com) O que se publica para coñecemento dos interesados. En Ames, a 2 de abril de 2012 O Alcalde-Presidente Asdo: Santiago V Amor Barreiro
16/04/2012 | Administración LocalMunicipal
Ames
Actividade escola de música en Avda. da Mahía, nº 20, baixo-2, Bertamiráns

Sergio Gonzalez Taboas solicita nesta Alcaldía licenza municipal para instalar a actividade de escola de música no enderezo Avda. da Maía, 20, baixo, 2, Bertamiráns. Para cumprir co disposto no punto 3, art.8, do Decreto 133/2008, de 12 de xuño, polo que se regula a Avaliación da Incidencia Ambiental, e en base á Lei 34/2007, de 15 de novembro, de calidade do aire e protección da atmosfera, sométese a información pública por un período de 20 días hábiles que comezará a contar desde o día seguinte ao da inserción deste edicto no Boletín Oficial da Provincia. Durante este tempo as persoas que dalgún xeito se consideren afectadas pola actividade que se pretende instalar, poderán examinar o expediente en Urbanismo, no departamento de Aperturas, sito na rúa Alcalde Lorenzo, 2, Bertamiráns, en horario de 9.00 a 14.00 h, e formular por escrito as reclamacións ou observacións que estimen oportunas. Ames, 5 de setembro de 2011 O alcalde Santiago V. Amor Barreiro
16/04/2012 | Administración LocalMunicipal
Betanzos
Número expediente 2/12 baixa de oficio no padrón municipal de habitantes

Intentada a notificación persoal aos interesados que se indican máis adiante, e non habendo sido posible a súa realización, a través deste anuncio faise pública a seguinte resolución da Alcaldía-Presidencia, que foi dictada o 24 de outubro do 2011: “En relación á comprobación de residencia de ciudadanos empadroados neste concello, que se relacionan máis abaixo e segundo as averiguacións realizadas polos axentes dependentes da miña autoridade, resulta que non viven nos enderezos correspondentes, descoñecéndose o domicilio actual. En consecuencia, vista a lexislación vixente na materia, especialmente a prevista nos arts.54 e 72 do Regulamento de Poboación e Demarcación Territorial, aprobado por RD 1690/86 e modificado por RD 2612/96, polo presente, RESOLVO: 1º.- Incoar expediente de baixa de oficio as personas que se relacionan a continuación por incumpri-lo requisito previsto no apartado 1 do art.54 do citado Regulamento.2º.- Poñe-lo expediente de manifesto ó interesado en trámite de audiencia para que, no prazo de quince días a contar dende o seguinte á recepción deste escrito, alegue e presente os documentos e xustificacións que estime pertinentes de acordo co art.59.4 da Lei 30/1992 de 26 de novembro (BOE do día 27/11/92), do Réxime Xurídico das Administracións Públicas e do Procedemento Adminstrativo Común”. Betanzos, 4 de abril do 2012 O secretario Asdo.: Cristóbal Víctor Fraga Bermejo
16/04/2012 | Administración LocalMunicipal
Touro
Edicto de exposición pública do Regulamento do programa de axudas ao transporte do Concello de Touro para a TMGSocial

EDICTO Exposición pública do Regulamento do programa de axudas ao transporte do Concello de Touro para a TMGSocial. O Pleno do Concello, en sesión de data 30 de marzo de 2012, aprobou inicialmente o Regulamento do programa de axudas ao transporte do Concello de Touro para a TMGSocial. De conformidade co disposto no art.49 da Lei 7/85, do 2 de abril, reguladora das bases do réxime local, sométese o expediente ao trámite de información pública e audiencia aos interesados polo prazo de trinta días hábiles, prazo que comezará a contar desde o día seguinte ao da publicación deste edicto no Boletín Oficial da Provincia, dentro dos cales os interesados poderán examinar o expediente e presentar as reclamacións e suxestións que estimen oportunas. No caso de que non se produzan alegacións, entenderase este regulamento definitivamente aprobado, procedéndose á publicación do seu texto íntegro. Touro, 30 de marzo de 2012. O alcalde Asdo.: Ignacio Codesido Barreiro
16/04/2012 | Administración LocalMunicipal
Vimianzo
Aprobación inicial do expediente de suplemento de crédito

O Pleno do Concello de Vimianzo en sesión ordinaria de data 31/03/2012 aprobou inicialmente o expediente nº SC/01/2012 de concesión de suplemento de crédito por importe de 190.078,37 euros. En cumprimento do disposto no artigo 169.1 do Texto Refundido 2/2004, do 5 de marzo, polo que se aproba o Texto Refundido da lei reguladora das facendas locais, o expediente exponse ao público durante quince días hábiles para que os interesados podan examinalo e presentar, no seu caso, as reclamacións que estimen oportunas. O expediente estará a disposición dos interesados na secretaría do Concello en horario de 8.30 a 15.00 horas. Vimianzo, 2 de abril de 2012 O alcalde Manuel Antelo Pazos
16/04/2012 | Administración LocalMunicipal
Curtis
Licenza de actividade café bar, Praza de España, 5. Teixeiro

Dona Polonia Putan Vandeputte solicitou licenza municipal para actividade e instalacións dun local para destinalo a cafe bar (epígrafe 2.7.2 do catálogo de espectáculos públicos e actividades recreativas da Comunidade Autónoma de Galicia) no local sito no baixo do número 5 da praza da Estación, Teixeiro. Cumprindo co disposto no RD 2816/1982, polo que foi aprobado o Regulamento de Espectáculos Públicos sométese a información pública por período de 10 días, a fin de que durante o mesmo – que empezará a contarse dende o día seguinte ao da inserción do presente anuncio no Boletín Oficial da Provincial – poida examinar o expediente, nas oficinas do concello de Curtis, en Praza de España, Teixeiro, polas persoas que dalgún xeito se consideren afectadas pola actividade que se pretende desenvolver e formular por escrito as reclamacións ou observacións oportunas. Curtis, 30 de marzo de 2012 O alcalde, Javier Francisco Caínzos Vázquez.
16/04/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: 300/2010

Resolución do 27 de marzo de 2012 da Xefatura Territorial da Consellería de Economía e Industria da Coruña, pola que se anuncia o levantamento das actas previas á ocupación de bens e dereitos afectados por instalacións eléctricas (expte.300/2010) - L. M. T., C. T., R. B. T. Señorío (Mazaricos). Outorgada a declaración de utilidade pública que leva implícita a urxente ocupación dos bens e dereitos afectados polar instalacións da liña eléctrica aérea a 20 kV, cunha lonxitude de 197 m, coa orixe no apoio n.° 8 da L. M. T. a C. T. Xestoso e final no centro de transformación a instalar no lugar de Señorío, no termo municipal de Mazaricos (expte. n.° 300/2010), por resolución desta Xefatura Territorial de data 27 de febreiro de 2012, a favor da entidade beneficiaria “ELECTRA DEL JALLAS, S. A.”, con enderezo na praza Constitución, n.° 17, 15270 - CEE (A Coruña). Esta Xefatura Territorial acorda sinalar o día 29 de maio de 2012 para o levantamento das actas previas á ocupación, de conformidade cos arts.52 da Lei de Expropiación Forzosa do 16 de decembro de 1954 e 56 do seu Regulamento do 26 de abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Mazaricos, deducida da que se someteu a información pública no DOG, BOP e no xornal “El Correo Gallego” de datas 21/11/11, 9/11/11 e 10/11/11, respectivamente, acto ao que deberán concorrer os propietarios propostos das fincas afectadas, aos que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da referida Casa Consistorial. Esta publicación realizarase igualmente aos efectos do artigo 59.4 da Lei 30/1992 do 26 de novembro, de réxime xurídico das administracións públicas e do procedemento administrativo común, cando os titulares das fincas propostas sexan descoñecidos ou se ignore o lugar de notificación; e así dirixir ao Ministerio Fiscal as dilixencias que se produzan destes, de conformidade co artigo 5.° da devandita Lei de expropiación forzosa. A Coruña, 27 de marzo de 2012. A xefa territorial Susana Vázquez Romero
16/04/2012 | Administración LocalMunicipal
Vimianzo
Cesión gratuíta ao Sergas do edificio do centro de saúde de Vimianzo

Aprobado inicialmente o expediente de cesión gratuíta ao SERGAS dun edificio do Concello de Vimianzo de carácter patrimonial situado na rua Rosalía de Castro nº1 de Vimianzo, por acordo plenario de data 31/03/2012, de conformidade cos artigos 110.1. f) do Real Decreto 1372/1986, de 26 de novembro, do Regulamento de Bens das Entidades Locais, e 86 da lei 30/1992, de 26 de novembro, sométese o expediente a información pública polo prazo de vinte días a contar desde o día seguinte ao de publicación do presente anuncio no Boletín Oficial da Provincia. Durante dito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Vimianzo, 2 de abril de 2012 O alcalde Manuel Antelo Pazos